49. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθμ. 3018075/7657/0078 της 2/7 Δεκ. 1994 (ΦΕΚ Β΄ 906) Καθορισμός τρόπου είσπραξης Δ.Ε.Χ.Ε. Έχοντας υπόψη: 1.Τις διατάξεις του άρθρ.31 του Νόμ. 1473/1984 (ΦΕΚ 127/τ.Α΄/7.9.1984) «Μεταρρυθμίσεις στην άμεση και έμμεση φορολογία και άλλες διατάξεις». 2.Την υπ’ αριθ. 35/2.4.1985 Π.Υ.Σ., όπως τροποποιήθηκε και ισχύει με την οποία καθορίζεται η καταβλητέα ωριαία υπερωριακή αποζημίωση στο Προσωπικό του Γενικού Χημείου του Κράτους. 3.Την Τ. 4214/531/11.11.1985 (ΦΕΚ 693/τ.Β΄/ 11.11.1985) αναλόγου περιεχομένου Απόφαση του  Υπουργού των Οικονομικών «Καθορισμός τρόπου είσπραξης Δ.Ε.Τ.Ε.». 4.Την αριθ. 2035036/4426/0024/14.6.1994 απόφαση του Υπουργού των Οικονομικών «περί συστάσεως λογαριασμού και καθορισμού κίνησής του» με την οποία συστήνεται ίδιος λογαριασμός Δ.Ε.Χ.Ε. στην Τράπεζα της Ελλάδος. 5.Την αριθ. 3018074/7656/0078/1994 Απόφαση του Υπουργού των Οικονομικών «καθορισμός ενιαίου ωρομισθίου που θα λαμβάνεται ως βάση για το ύψος των εισπραττομένων Δ.Ε.Χ.Ε.». 6.Την ανάγκη είσπραξης των Δικαιωμάτων Εκτελέσεως Χημικών Εργασιών από τις Χημικές Υπηρεσίες καθώς και την ανάγκη τήρησης όλων των σχετικών διατάξεων σύμφωνα με το Εθνικό και Κοινοτικό Δίκαιο, αποφασίζουμε: Άρθρ.1.-1.Τα Δικαιώματα Εκτελέσεως Χημικών Εργασιών (Δ.Ε.Χ.Ε.) για εργασία που παρέχεται από τους υπαλλήλους του Γενικού Χημείου του Κράτους πριν ή μετά από το κανονικό τους ωράριο ή εκτός του καταστήματος της Χημικής Υπηρεσίας, καθορίζονται και εισπράττονται, ανάλογα με την απόσταση της θέσης προσφοράς εργασίας από το κατάστημα της Χημικής Υπηρεσίας, τη διάρκεια του χρόνου απασχόλησης σε ώρες εκτός κανονικού ωραρίου εργασίας ή σε ημέρες αργιών και άλλων εξαιρεσίμων ημερών, ως και, τον αριθμό των επιλαμβανομένων υπαλλήλων, σύμφωνα με την υπ’ αριθ. 3018074/7656/0078/1994 απόφασή μας. 2.Η παραπάνω απασχόληση για εκτέλεση χημικών εν γένει εργασιών και ελέγχων, πραγματοποιείται ύστερα από υποβολή ειδικής προς τούτο αίτησης των ενδιαφερομένων στην αρμόδια Χημική Υπηρεσία. Άρθρ.2.-1.Για τον επιβαλλόμενο έλεγχο της βεβαίωσης, είσπραξης και διαχείρισης των Δικαιωμάτων Εκτελέσεως Χημικών Εργασιών στις Χημικές Υπηρεσίες καθιερώνουμε από 1 Ιαν. 1995 τα παρακάτω βιβλία και έντυπα: α)Αίτηση Εκτελέσεως Χημικών Εργασιών. Έντυπο διαστάσεων 210Χ 297 χιλιοστών και με κωδικό αριθμό Χ.01-35. Η αίτηση αυτή συμπληρώνεται και υποβάλλεται στην αρμόδια Χημική Υπηρεσία από τον αιτούντα, προκειμένου να εγκριθεί η εκτέλεση των αιτουμένων χημικών εργασιών του άρθρ.1 της παρούσας. Η αίτηση αυτή διαλαμβάνει τις παρακάτω, ιδία, ενδείξεις: 1.Αριθμό και Ημερομηνία καταχώρησης. 2.Το ονοματεπώνυμο και τη διεύθυνση του ενδιαφερομένου και του μεσολαβούντος εκτελωνιστή ή αντιπροσώπου του. 3.Το είδος και τον αριθμό του σχετικού παραστατικού, εφόσον υπάρχει. 4.Το είδος και την αξία του εμπορεύματος. 5.Το είδος της αιτούμενης εργασίας. Οι υποβαλλόμενες αιτήσεις Εκτελέσεως Χημι-κών Εργασιών, μετά την προηγούμενη έγκριση παροχής των αιτουμένων εργασιών από τον  (Μετά τη σελ. 248,20) Σελ. 248,21 Τεύχος 1276-Σελ. 37 Γενικό Χημείο του Κράτους 5.Ζ.α.49 Προϊστάμενο της Χημικής Υπηρεσίας ή από τον υπ’ αυτού οριζόμενο αρμόδιο υπάλληλο, καταχωρούνται στο ειδικό βιβλίο καταχώρησης. Σε ειδικές θέσεις του ίδιου εντύπου υπολογίζονται και χρεώνονται τα οφειλόμενα για τις αιτούμενες χημικές εργασίες Δ.Ε.Χ.Ε. και βεβαιώνεται η είσπραξή τους. Η παραπάνω αίτηση παρέχεται στους ενδιαφερόμενους δωρεάν. Οι τακτοποιημένες αιτήσεις Εκτελέσεως Χημικών Εργασιών υποβάλλονται στην Διεύθυνση Προσωπικού και Τεχνικής Υποστήριξης του Γενικού Χημείου του Κράτους στο τέλος κάθε μήνα στον οποίο αναφέρονται. β)Βιβλίο καταχώρησης Αιτήσεων Εκτελέσεως Χημικών Εργασιών. Το βιβλίο που χρησιμοποιείται, για την καταχώρηση των κατατιθεμένων αιτήσεων Εκτελέσεως Χημικών Εργασιών, φέρει τον κωδικό αριθμό Χ.0136 και διαλαμβάνει, ιδία: 1.Τον αύξοντα αριθμό της Αίτησης. 2.Την ημερομηνία καταχώρησης. 3.Τον αριθμό και το είδος του σχετικού παραστατικού, εφόσον υπάρχει. 4.Το ονοματεπώνυμο του ενδιαφερόμενου και του μεσολαβούντος εκτελωνιστή ή αντιπροσώπου του. 5.Το είδος της αιτούμενης εργασίας και απασχόλησης. Η καταχώρηση στο ανωτέρω βιβλίο των υποβαλλομένων αιτήσεων ενεργείται κατ’ αύξοντα αριθμό αρίθμησής τους ανά μια σε κάθε σειρά και ανά είκοσι σε κάθε σελίδα. Εφόσον, από τις περιστάσεις δικαιολογείται επιτρέπεται η συνεχής κατ’ αύξοντα αριθμό αρίθμηση των αιτήσεων Εκτελέσεως Χημικών Εργασιών να γίνεται από σχηματιζόμενο βιβλίο συρραφής αντιγράφων των αιτήσεων και όχι από το κατά τα ανωτέρω βιβλίο καταχώρησης. Το βιβλίο αυτό ή τα ραφιδευμένα αντίγραφα που το αντικαθιστούν υποβάλλονται στο τέλος κάθε οικονομικού έτους στη Διεύθυνση Προσωπικού και Τεχνικής Υποστήριξης του Γ.Χ.Κ. γ)Αποδεικτικό Είσπραξης Δ.Ε.Χ.Ε. Κατά την είσπραξη των οφειλομένων ποσών, εκδίδεται από τον εντεταλμένο υπάλληλο της Χημικής Υπηρεσίας αποδεικτικό, το οποίο φέρει την ονομασία «Αποδεικτικό Είσπραξης Δ.Ε.Χ.Ε.», και τον κωδικό αριθμό εντύπου Χ.07-31.Το αποδεικτικό αυτό είναι διπλότυπο, βιβλιοδετείται σε στελέχη των 50 διπλοτύπων, διαστάσεων 148Χ210 χιλιοστών. Από τα δύο αντίτυπα, το πρώτο, που εκτυπώνεται σε χαρτί χρώματος θαλασσί, παραδίδεται στον ενδιαφερόμενο, το δε δεύτερο, που εκτυπώνεται σε χαρτί χρώματος λευκού, παραμένει, ως στέλεχος. Σελ. 248,22 Τεύχος 1276-Σελ. 38 Το αποδεικτικό αριθμείται από τη Διεύθυνση προσωπικού και Τεχνικής Υποστήριξης του Γ.Χ.Κ. η οποία και εφοδιάζει τις Χημικές Υπηρεσίες, ύστερα από σχετική αίτησή τους. Η παραπάνω αρίθμηση είναι ενιαία για όλες τις Χημικές Υπηρεσίες της Χώρας μη απαιτούμενης ίδιας αρίθμησης για κάθε Χημική Υπηρεσία χωριστά. Η ενιαία αυτή αρίθμηση αλλάζει κάθε χρόνο. Το αποδεικτικό περιέχει τον τίτλο της Χημικής Υπηρεσίας τον αριθμό, την ημερομηνία της αίτησης Εκτελέσεως Χημικών Εργασιών, επί της οποίας βεβαιώθηκε το οφειλόμενο ποσό, το ποσό που πληρώθηκε αριθμητικώς και ολογράφως, το ονοματεπώνυμο του πληρωτή, τον τόπο και την ημερομηνία έκδοσης, την υπογραφή και το ονοματεπώνυμο του εντεταλμένου υπαλλήλου του Γ.Χ.Κ. Προκειμένου περί μηχανογραφημένων Χημικών Υπηρεσιών το παραπάνω αποδεικτικό συμπληρώνεται και εκδίδεται από τον ηλεκτρονικό υπολογιστή είναι διπλότυπο με μορφή συνεχών διπλωμένων φύλλων και με διαστάσεις ανάλογες με τις μηχανογραφικές ανάγκες. δ)Βιβλίο Είσπραξης Δ.Ε.Χ.Ε. Το έντύπο αυτό φέρει τον κωδικό αριθμό Χ.07 32 και είναι διαστάσεων 210 χ 297 χιλιοστών και περιέχει τις παρακάτω στήλες: Στήλη 1: Αναγράφεται ο αριθμός και η χρονολογία της αίτησης Εκτελέσεως Χημικών Εργασιών. Στήλη 2.Αναγράφεται ο αριθμός του αποδεικτικού είσπραξης Δ.Ε.Χ.Ε. Στήλη 3.Αναγράφεται το ποσό Δ.Ε.Χ.Ε. που εισπράχθηκε. Προκειμένου περί μηχανογραφημένης Χημικής Υπηρεσίας το παραπάνω βιβλίο συμπληρώνεται και εκδίδεται από τον ηλεκτρονικό υπολογιστή. 5.Ζ.α.49 Γενικό Χημείο του Κράτους 2.Τα παραπάνω έντυπα εκτυπώνονται από την Εκτυπωτική Μονάδα του Υπουργείου Οικονομικών. Η μέριμνα για την έγκαιρη προμήθεια των ανωτέρω εντύπων, ανήκει στη Διεύθυνση Προσωπικού και Τεχνικής Υποστήριξης του Γενικού Χημείου του Κράτους, η οποία και εφοδιάζει, ύστερα από αίτησή τους, τις Χημικές Υπηρεσίες της Χώρας, προκειμένου δε περί των μηχανογραφημένων εντύπων η μέριμνα ανήκει στο ΚΕ.Π.Υ.Ο, σε συνεργασία με την Διεύθυνση Προσωπικού και Τεχνικής Υποστήριξης του Γενικού Χημείου του Κράτους. Άρθρ.3.-Τα εισπραττόμενα από τις Χημικές Υπηρεσίες Δ.Ε.Χ.Ε. κατατίθενται στον λογαριασμό 232/6746/1 στην Τράπεζα της Ελλάδας, στο τέλος κάθε μήνα τουλάχιστον, εφόσον το ποσόν δεν υπερβαίνει τις 200.000 δραχμές. Σε περίπτωση, που τα εισπραττόμενα Δ.Ε.Χ.Ε. υπερβαίνουν το ποσό των 200.000 δραχμών θα πρέπει να κατατίθενται στον παραπάνω λογαριασμό, την ίδια ή την αμέσως επόμενη εργάσιμη ημέρα. Τα αποδεικτικά καταθέσεως στην Τράπεζα της Ελλάδος υποβάλλονται με συγκεντρωτική κατάσταση στη Διεύθυνση Προσωπικού και Τεχνικής Υποστήριξης του Γενικού Χημείου του Κράτους, με εγκύκλιό της θα καθορίσει τις λεπτομέρειες για την εφαρμογή της παρούσας. Από την εφαρμογή της παρούσας δεν προκαλείται δαπάνη σε βάρος του Κρατικού Προϋπολογισμού. 